राष्ट्रीय राजधानी दिल्ली से करीब 200 किमी दूर यमुना नदी के किनारे आबाद आगरा भले ही सदियों पुराना शहर है, लेकिन देश में शहरीकरण तेज होने के साथ ही यह शहर अपनी हदों को लांघ रहा है. यमुना एक्सप्रेस-वे से शहर की ओर जाने पर एकबारगी ऐसा लगता है कि शहर के पास फैलने के लिए पर्याप्त जमीन है लेकिन जमीन की कीमतों के आसमान छूने की वजह से इस पुराने शहर के नए इलाकों के क्षितिज पर बहुमंजिली इमारतें उभर रही हैं.